Приложение № 1
към секторно ръководство № 4

ТЕХНОЛОГИЯ НА ХИМИЧЕСКО ЧИСТЕНЕ И ХАРАКТЕРИСТИКИ НА НАЙ-ДОБРИ НАЛИЧНИ ТЕХНИКИ

1.1.	Описание на технологичните процеси с използване на ОР в ателие за химическо чистене 

Повечето процеси на химическо чистене протичат в улични магазини. Една малка част от останалите инсталации се използуват в шивашката промишленост. Етапите на процеса в едно типично предприятие за химическо чистене са следните:

(1) Съхранение на изходните суровини: Дрехи, разтворители.
(2) Подготовка на изходните суровини и машините. Почистване на оборудването. 
(3) Пренасяне на изходните и обработените материали. Пренасяне или прехвърляне на материалите между отделните етапи на подготовка и обработка.
(4) Главни етапи на обработката. 
Изпиране с разтворител. Дрехите (или други изделия от плат) се изпират в баня от разтворител (могат да се добавят малки количества вода и детергент).
Отстраняване на разтворителя. Дрехите се отцеждат и центрофугират за отстраняване на основната част от разтворителя.
Сушене. Дрехите се изсушават чрез обдухване с топъл въздух за отстраняване на остатъчния разтворител. Последният етап на сушенето се нарича "обезмирисване".
Възстановяване на разтворителя. Разтворителят се възстановява и пречиства за следваща употреба.
(5) Почистване на компонентите на процеса. 
(6) Съхранение на продуктите.
Процесите на химическо чистене могат да се разделят на две основни категории, в зависимост от това как се обработват изходящите газове от процеса на "обезмирисване" - процеси с отворен и затворен цикъл.

При по-стария тип процеси с отворен цикъл изходящите газове от сушилнята преминават през кондензатор с водно охлаждане, в който се кондензира разтворителя. След това изходящите газове могат да преминат през адсорбер с активен въглен за да се отстрани остатъчния разтворител преди освобождаването на газовете в атмосферата. Разтворителят може да се извлече от въглена посредством парна десорбция, обикновено в края на всеки ден.

Вместо това, при по-новите процеси със затворен цикъл, изходящите газове преминават през вграден охлаждан кондензатор, като газовете не се освобождават. Ето защо, при този тип емисиите са по-ниски.

И при двата типа, разтворителя, уловен в кондензатори заедно с цялата влага, кондензирала с него, преминава в сепаратор на водата. Водата се отделя за отвеждане, а разтворителя се връща към контейнера за съхранение за повторна употреба.

Разтворителят от етапа на изпиране се филтрува, за да се отстранят замърсяванията, частиците и др. Филтрираният разтворител периодично се дестилира в дестилатор, за да се отстранят маслените остатъци. Твърдите частици, попаднали на филтъра се отстраняват ежедневно и се подгряват в котела на дестилатора за възстановяване на разтворителя. Парите от дестилатора обикновено се отвеждат към кондензатор и сепаратор.

№	Описание на основните процеси  	
1.	Приемане на дрехи за почистване 	
2	Подготовка за химическо чистене, вкл., сортиране, претегляне на дрехите, предварително деташиране и обработка с усилватели (с добавка на ОР ако се практикува)	
3	Зареждане на машината – дрехите се поставят в барабана (№1)на машината	
4	Химическо чистене, в т.ч.:
-	избор на програма – според вида на дрехите и степента им на замърсеност. Избраните програми могат да бъдат с предпране  и без предпране.	
4.1	Изтегляне на ОР от резервоар (работен или за чист ОР) към барабана 	
4.2	Цикъл пране (текстил – 5-8 мин.)
Извършва се в баня от ОР, като ОР непрекъснато се филтрува в грубия (№ 11от схемата) (при предпране) и в грубия и финия филтри (№№ 11 и 4от схемата) (при същинско пране)	
4.3	Връщане на ОР от барабана към работен резервоара или към дестилатор 
- дестилация при температура 123°С(т.к. на перхлоретилен), кондензация и връщане в резервоар за чист ОР	
4.4	Центруфугиране (3-5 минути) – ОР се връща в резервоара	
4.5	Сушене на дрехите (15-20 минути) 
Извършва се с предварително подгрят въздух до пълно отстраняване на ОР. Наситеният с пари на ОР въздух преминава през въздушен филтър (№8 от схемата), кондензатор (№9), където химикалът се втечнява и се отвежда към водоотделителя (№7) – мястото на разделяне на перхлоретилена и водата на база разликата в относителните им тегла.	
5.	Разтоварване на машината 
Текстилните изделия се изваждат от машината след напълно отстранен перхлоретилен.	
6.	Отстраняване на локални замърсявания
При установяване на непочистени петна след химическото чистене, те се обработват с специализирани деташиращи препарати. При преценка на оператора, същинското пране може да бъде повторено.	
7.	Гладене	
8.	Сортиране и издаване на клиента	
9. 	Техническо обслужване и поддръжка на машината	
9.1	Почистване на дестилатор – (един път дневно, сутрин при невключена и студена машина- 15 мин ) и отделяне на остатък, съдържащ ОР	
9.2	Почистване на груб филтър – карфицоуловител (около 5 пъти дневно ) при спряна машина и се отстраняват случайно попаднали предмети.	
9.3	Почистване на въздушен филтър за входящ въздух (3 пъти дневно) при спряна машина. Отстраняват се фини власинки.	
9.4	Зареждане със свеж ОР (2-3 пъти годишно)	

Примерни схеми на технологични процеси с употреба на ОР в ателие за химическо чистене

сортиране

чистене

Предварителна обработка - деташиране

Гладене, сортиране опаковка

деташиране

1.1.	Барабан 

Груб филтър

Охладител 

Подгряване на въздух

Дестилатор

О4

ОР в отпадъка О6

Пречистен ОР

Замърсен ОР

ІV етап Дестилация

Резервоар 1

Резервоар 2

Резервоар 3

Помпа

Фин филтър

Вентилатор

Охладител 

Водоотделител

ОР в отп. води О2

ІІ етап Пране

ІІІ етап Сушене

І етап Зареждане

 ОР с вода

Легенда
- чист ОР		 ОР с вода		 - пари на ОР

1.2. ХАРАКТЕРИСТИКИ НА ЕМИСИИТЕ
 
При химическото чистене се използуват следните разтворители:

(1) Тетрахлороетилен. Известен също като перхлороетилен, ПЕР или перк. Той се използува при процесите с открит или закрит цикъл. Оценено е, че като цяло в Европа 90% от процесите на химическо чистене използуват тетрахлороетилен.

(2) Хлорофлуороалкани (CFC). В миналото най-често е използуван трихлоротрифлуороетан, известен също като CFC-113 или R113. Разтворителите от този тип се използуват само в системи със затворен цикъл. Въпреки че 10% от процесите на химическо чистене в Европа все още може да използуват CFC, тяхната употреба постепенно се прекратява съгласно протокола от Монреал, поради загрижеността за тяхната роля при разрушаването на озоновия слой. Машини за химическо чистене, използуващи CFC вече не се произвеждат в Европа.

(3) Разтворители производни на нефта. Добитите от нефт разтворители, като висши алкохоли, също се използуват в САЩ. Разтворителите са по-евтини, но са запалими и могат да се използуват само в машини специално построени за тях. В САЩ те се използуват само в почистващи машини с отворен цикъл, като разтворителя не се възстановява (поради опасността от пожар). Не е известно дали такива разтворители се използуват в България или другаде в Европа.

Трябва да се приеме, че цялото количество разтворител вложено в процеса в крайна сметка ще бъде освободено в атмосферата. Факторите на емисия според данните за Европа са следните :

Случай 1: Машина с отворен цикъл, всички размери от малка (капацитет 8 kg) до голяма (90 kg), работеща 4 до 8 пъти дневно, 250 дни в годината, почистваща между 8 и 180 тона текстил за година. Използуваща ПЕР без адсорбция с активен въглен. Емисиите от този тип са оценени на 10-150 kg разтворител на тон почистен текстил.

Случай 2: Както предишния, но с използуване на активен въглен или кондензационен блок за възстановяване на разтворителя. Емисиите се оценяват на 40-70 kg разтворител на тон почистен текстил.

Случай 3: Машина със затворен цикъл, всички размери от малка (капацитет 8 kg) до голяма (90 kg), работеща до 8 пъти дневно, 250 дни в годината, почистваща между 8 и 180 тона текстил за година. Използуваща ПЕР без отвеждане на емисиите от обезмирисването. Емисиите се оценяват на 20-40 kg разтворител на тон почистен текстил.

Случай 4: Ново поколение машина със затворен цикъл, всички размери от малка (капацитет 8 kg) до голяма (90 kg), работеща до 8 пъти дневно, 250 дни в годината, почистваща между 8 и 180 тона текстил за година. Използуваща ПЕР без отвеждане на емисиите от обезмирисването. Включваща вграден дестилатор за отделяне на остатъците, всмукателен вентилатор на вратата за пълнене, добри домакински процедури по доставка и съхранение на разтворителя. Емисиите от разтворител се оценяват на по-малко от 10 kg разтворител на тон почистен текстил.

Случай 5: Ново поколение машина със затворен цикъл, използуваща производни на нефта разтворители, всички размери от малка (капацитет 8 kg) до голяма (90 kg), работеща до 8 пъти дневно, 250 дни в годината, почистваща между 8 и 180 тона текстил за година. Включваща вграден дестилатор за отделяне на остатъците, всмукателен вентилатор на вратата за пълнене, добри домакински процедури по доставка и съхранение на разтворителя. Емисиите също се оценяват на по-малко от 10 kg разтворител на тон почистен текстил.

Разтворител може да се емитира на следните етапи от процеса:

-	Изходящите потоци от пералнята и сушилнята при системи с отворен цикъл.
-	Изпарения от необработените остатъци по филтрите, и в по-малка степен от обработените остатъци от филтрите.
-	Депониране на дънния остатък от дестилатора за разтворител; в типичния случай 5 до 16 kg на тон почистени дрехи.
-	Утечки при съхранението на разтворителите, от тръби, помпи и други и изпарение при отворена врата на пералнята; Тези емисии могат да достигнат 10-30 kg на тон почистени дрехи.
-	Изпарение от остатъчни следи от разтворител в дрехите.

При машина за химическо чистене с отворен цикъл, 80% от консумирания разтворител се емитират директно в атмосферата, а 20% се освобождават по други пътища, предимно като твърди и течни отпадни остатъци. За процес със затворен цикъл тези пропорции са 40% директни емисии във въздуха и 60% освободени от остатъци. При новото поколение системи със затворен цикъл, емисиите от потока отпадъци и от други пътища съставляват по-голямата част от емисиите. Контролът на неорганизираните емисии от отварянето на вратата, утечки при съхранението и от системата от тръби, помпи и др., може да има съществен принос към спазването на нормата от 20 kg на тон, поставена от Директивата.

1.	мерки, които следва да се имат предвид при определяне на НДНТ за дадена инсталация
Изборът на техники за намаляване на емисиите на разтворители в химическо чистене зависи до голяма степен от вида и капацитета на машината, която се използва. Като цяло, мерките при химическото чистене, чрез които се постига необходимото снижаване на емисиите на ЛОС, без да се предизвиква допълнително замърсяване на други компоненти или извънмерни разходи за инвестиции, енергия и материали могат да се обобщят, като следва:

2.1. Първични мерки
Използваната машина, за която са предвидени първични мерки е конвенционална от затворен тип с капацитет на едно зареждане 12 кг. 
Първичните мерки за намаляване на емисиите на ЛОС са с приоритет пред вторичните поради това, че осигуряват по-добри резултати за околната среда цяло и изискват по малки инвестиции и оперативни разходи.
При химическо чистене в примерното ателие се прилагат:

Промяна на вида на използваните препарати за предварително почистване – използване на препарати, които не изискват среда на ОР 
Този подход води до намаляване на загубите (емисиите) на ОР в работната среда. Мярката изисква доставката на нов тип препарати, съдържащи ПАВ, които в повечето случаи са по-скъпи от употребяваните в момента и като цяло не са се наложили в практиката у нас и в чужбина.

Удължаване на времето за сушене при необходимост
Спецификата на материалите в голяма степен определя режима на работа на машината. При тежки и плътни материали, вкл. кожи трябва да се увеличи времето на сушене.

Стриктно спазване на технологичните инструкции
От съществено значение е спазването на технологичната инструкция за експлоатация на машината за целия цикъл на работа. Това включва:
1.	Спазване на капацитета – не превишаване на допустимото количество.
2.	Сортиране на дрехите по дебелина – тежки и леки дрехи.

Редовно почистване на въздушния филтър
Замърсяването на въздушния филтър и недоброто поддържане затруднява сушенето на изделията.
Правилно провеждане на дестилацията 
В края на дестилацията на перхлоретилена трябва да се подсигури максималното му извличане при спазване предписанията на производителя.
Тази мярка рядко може да се приложи от отделния оператор, тъй като до голяма степен зависи от модни тенденции, общото развитие на технологията. 
Следене състоянието на кондензаторните батерии
Кондензаторните батерии са мястото на втечняване на парите на перхлоретилена от сушене и дестилация. Чистотата и пропускливостта им гарантира пълното улавяне на ОР. 
Контрол на хладилния агрегат
За добрата работа на хладилния агрегат от особено значение е налягането на хладилния агент.
Редовна проверка на изправността на измервателните уреди
Изправността на уредите (манометри, термометри, нивомери и др.) гарантира нормалната работа на машината за химическо чистене.

2.2. Вторични мерки
Световната практика показва, че около 90% от почистените дрехи са в среда на ПЕР. Все още не е намерен алтернативен ОР, който да покрива всички изисквания за почистване, запазване формата и размерите на дрехите, както и висок процент регенерация. Развитието на дейността е в посока на максимално улавяне на ОР и намаляване на загубите.

В практиката на химическото чистене като вторична мярка се прилага монтирането на адсорбционна система за улавяне на перхлоретилена.
Този метод е еднакво добре приложим както за машини отворен тип, така и за затворен. 

Избор на подходяща комбинация от мерки, представляваща НДНТ 

Описаните по-горе мерки сами по себе си не представляват НДНТ. За най-добра налична техника може да се счита такава комбинация от мерки, която осигурява общи емисии под 20 g на кг почистени и изсушени дрехи и постигане на съответствие с Наредбата.
За оценка на  различните мерки е направено проучване за страните от ЕС [Виж библиографията към секторното ръководство и CITEPA http://tftei.citepa.org/images/files/voc_emission_reduction_techniques_costs/ss_dry_cleaning_300905.pdf
При него е използвана моделна инсталация със следните параметри: 
•	12 кг капацитет на едно зареждане, 3 пъти дневно зареждане, 288 дни за година;
•	в ателието не се прилага гореописаната мярка;
•	използва се 100% ПЕР;
•	емисиите на ЛОС са около 25,18 g /кг почистени дрехи.

Емисионния фактор за машини от този тип и капацитет е от 20 до 40 г/кг

Оценка на разходите за прилагане на различни техники за намаляване на емисиите
При прилагане на мерките за намаляване на емисиите на разтворители са необходими следните разходи:
o	инвестиционни разходи – извършват се еднократно за закупуване на оперативно или пречиствателно оборудване и други дълготрайни, активи;
o	оперативни разходи – извършват се периодично за консумативи, енергия, заплати, ремонти и др текущи нужди.

В някои случаи мерките имат положителен финансов ефект за операторите, вследствие на икономии на материали, енергия, труд и др.

В следващата таблица е представена оценката на инвестиционните и текущите разходи за прилагане на различните мерки.

Таблица. Данни за необходимите инвестиции (евро) и текущи разходи (евро/год) при различни НДНТ, за машина затворен тип капацитет 12 кг на зареждане 

Вид машина	Конвенционална затворен цикъл ПЕР	Нова генерация затворен цикъл ПЕР	
1. Капацитет 12 кг	35 45 000 ЕВРО	50-60 000 ЕВРО	
2. Допълнителни инвестиции за активен въглен	7 000 ЕВРО		
3.- Модификация на основни възли на машината 	11 200 ЕВРО	28 200	
4. Годишни разходи			
Почистени дрехи кг на ден	32	32	
Работни дни в годината	250	250	
Почистени дрехи за година кг	8000	8000	
Емисионен фактор	0,03	0,01	
Годишен разход на разтворител	240	80	
Цена на разтворител за кг	0,8	0,8	
Годишен разход на разтворител	192	64	

Изчислените разходи се отнасят до конкретното ателие и могат да варират в зависимост от натоварването на машината – количество почистени дрехи за ден и за година.